- Ih, i as-yenna, a-t-a wamek ara txedmeḍ. Ad truḥeḍ ɣer ssuq ad d-taɣeḍ aṭas n uksum, yerna ad as-tgeḍ aṭas n lemleḥ. Efk-as ad tečč i tmeṭṭut-agi alamma teṛwa. Imir-n ad teffad. Kečč ur as-ttak ara aman tlata n wussan. Ass wiss rebɛa, ɛelleq-itt seg uḍaṛ ɣer usalas n uxxam. S wadda-s, di lqaɛa, sers tabaqit n usɣaṛ iččuṛen d aman. Ṭṭef ajenwi deg yiwen ufus, aɛekkaz deg ufus nniḍen. Rewwi amannni s uɛekkaz akken ara tteglugulen, ldi ajenwi-inek teṛǧuḍ.